
Nr. 12/59317/(RU)59318 din 09.09.2026            Serviciul Administrație Publică Locală
                                                                	     
	                                                                            
CONVOCARE


	În conformitate cu Dispoziția nr. 860 din 09.09.2026 a Primarului municipiului Adjud, se convoacă de îndată în ședință extraordinară, Consiliul Local al municipiului Adjud, în ziua de 10.09.2026, ora 08.30 la Casa de Cultură ”Tudor Vornicu” – Adjud, cu participare fizică a consilierilor locali sau în sistem on-line prin aplicația „Zoom”.
Proiectul ordinii de zi este anexă la prezenta convocare. Materialele înscrise pe proiectul ordinii de zi sunt puse la dispoziția consilierilor locali prin mijloace electronice (e-mail).
Comisiile de specialitate cărora le-au fost trimise spre avizare proiectele de hotărâre sunt următoarele:
· Comisia pentru amenajarea teritoriului și urbanism, protecția mediului și turism, agricultură;
· Comisia juridică și de disciplină;
· Comisia pentru activități economico – financiare și administrarea serviciilor publice furnizate;
· Comisia pentru activități social - culturale, culte, învățământ, sănătate și activități sportive, muncă, familie și protecție socială.
Președintele de comisie convoacă ședințele comisiei conform procedurii prevăzute în regulamentul de organizare și funcționare a consiliului local și informează secretarul general al unității administrativ-teritoriale cu privire la data și locul ședinței.
După examinarea proiectului de hotărâre, comisia de specialitate a consiliului local emite un aviz cu privire la adoptarea sau, după caz, respingerea proiectului.
Avizul comisiei se transmite secretarului general al unității administrativ-teritoriale, care dispune măsurile corespunzătoare înaintării lui către consilierii locali și către inițiatori, după caz, cel mai târziu în ziua ședinței.
Vă invităm, în condițiile legii, să formulați și să depuneți amendamente asupra proiectului de hotărâre.


PRIMAR,
EC. NICA GEORGE-CLAUDIU

Proiectul ordinii de zi
1. [bookmark: _Hlk219300402][bookmark: _Hlk216249677]Proiect de hotărâre privind aprobarea acordării de stimulente financiare sub formă de premii în bani pentru elevii din unitățile de învățământ care au obținut rezultate deosebite la olimpiadele județene naționale școlare, în anul 2026, precum și cadrelor didactice care s-au ocupat de pregătirea acestora
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Juridic
2. Proiect de hotărâre privind darea în administrare a spațiilor în suprafață utilă cumulată de 63,15 mp situate în str. Nicolae Bălcescu nr. 12, mun. Adjud, CF 50614-C1, aparținând domeniului public al Municipiului Adjud către Inspectoratul General pentru situații de Urgență Anghel Saligny Vrancea – Secția de Pompieri Adjud 
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Serviciul Patrimoniu
3. Proiect de hotărâre privind rectificare bugetului local al Unității Administrativ Teritoriale Municipiul Adjud și al Listei de investiții cu finanțare de la bugetul local, pentru anul 2026
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Direcția Economică
4. Proiect de hotărâre privind modificarea si completarea Hotărârii Consiliului Local al  Municipiului Adjud nr. 107 din 03.09.2008  privind asocierea municipiului Adjud cu județul Vrancea si unitățile administrativ — teritoriale din acest județ în vederea constituirii Asociației de Dezvoltare Intercomunitară „Vrancea Curată" pentru dezvoltarea sistemului de management integrat at deșeurilor și extinderea infrastructurii în județul Vrancea
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Compartiment protecția mediului, protecția muncii și management integrat
5. Proiect de hotărâre privind avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din ZONA 2, aprobată prin Hotărârea Consiliului Local nr. 30 din 26.02.2026, ca urmare a  divizării ZONEI 2 comasată în Zona 2 (42 UAT – uri ce prevede mecanismul de plată prin TAXĂ) și Zona 3 (3 UAT-uri ce prevede mecanismul de plata prin TARIF) și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Municipiul Adjud, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 2, pentru proiectul ,,Sistem de Management Integrat al Deșeurilor în județul Vrancea”
Inițiator – Primarul municipiului Adjud – ec. Nica George-Claudiu
Proiectul de hotărâre este însoțit de – Expunere de motive
Raport de specialitate  - Compartiment protecția mediului, protecția muncii și management integrat

